ddrg/super_eurlex huggingface dataset:
A Bizottság 2988/91/EGK Rendelete

(1991. október 11.)

a baromfira vonatkozó egyes forgalmazási előírásokról szóló 1906/90/EGK rendelet végrehajtása részletes szabályainak bevezetéséről szóló 1538/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a baromfira vonatkozó egyes forgalmazási előírásokról szóló, 1990. június 26-i 1906/90/EGK tanácsi rendeletre [1] és különösen annak 9. cikkére,

mivel a 1538/91/EGK bizottsági rendelet [2] 8. cikke meghatározza a fagyasztott vagy gyorsfagyasztott baromfihús súly szerinti kategorizálásának részletes szabályait; mivel e rendelkezések azonnali alkalmazása gátolta a harmadik országokból érkező, a fenti rendelet hatálybalépése előtt csomagolt baromfihús behozatalát; mivel emiatt a 8. cikk alkalmazását el kell halasztani 1992. március 1-jéig;

mivel az elnök által megadott határidőn belül a Baromfihús- és Tojáspiaci Irányítóbizottság nem nyújtotta be véleményét,

ELFOGADTA EZT A RENDELETET:

1. cikk

Az 1538/91/EGK rendelet 15. cikke helyébe a következő szöveg lép:

"15. cikk

Ez a rendelet 1991. június 20-án lép hatályba.

Ezt a rendeletet 1991. július 1-jétől kell alkalmazni.

A 8. cikket 1992. március 1-jétől kell alkalmazni a harmadik országból történő behozatal esetén.

1991. december 31-ig a piaci szereplők az e rendeletben említett termékeket csomagolhatják olyan csomagolóanyagba, amelyen az e rendelet hatálybalépése előtt alkalmazott közösségi vagy nemzeti jogszabályok által megkövetelt jelölések fel vannak tüntetve. Ezeket a termékeket 1992. december 31-ig lehet forgalomba hozni."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. október 11-én.

a Bizottság részéről

Ray Mac Sharry

a Bizottság tagja

[1] HL L 173., 1990.7.6., 1. o.

[2] HL L 143., 1991.6.7., 11. o.

--------------------------------------------------
A Bizottság 2033/91/EGK rendelete

(1991. július 11.)

a konzervananászra vonatkozó termelési támogatási rendszer részletes alkalmazási szabályainak megállapításáról szóló 2077/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1699/85/EGK rendelettel módosított [1], a konzervananász termelési támogatási rendszerének létrehozásáról szóló, 1977. március 14-i 525/77/EGK tanácsi rendeletre [2] és különösen annak 8. cikkére,

mivel a legutóbb az 1559/91/EGK rendelettel [3] módosított 2077/85/EGK bizottsági rendelet [4] értelmében a termelési támogatásra jogosult "konzervananász" meghatározása magában foglalja azokat a termékeket, amelyek cukortartalmú szirupot tartalmaznak; mivel a gyümölcslében tartósított ananász az utóbbi időben történt előállításának figyelembevételével e terméket szintén bele kell foglalni a "konzervananász" meghatározásába;

mivel az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,

ELFOGADTA EZT A RENDELETET:

1. cikk

A 2077/85/EGK rendelet 1. cikkének (1) bekezdése a következő mondattal egészül ki:"Az ex20082091 és ex20082099 KN-kód alá tartozó termékek esetében a fedőfolyadék készülhet a fent említett cukortartalmú szirupból és/vagy természetes gyümölcsléből is."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. július 11-én.

a Bizottság részéről

Ray Mac Sharry

a Bizottság tagja

[1] HL L 163., 1985.6.22., 12. o.

[2] HL L 73., 1977.3.21., 46. o.

[3] HL L 144., 1991.6.8., 40. o.

[4] HL L 196., 1985.7.26., 28. o.

--------------------------------------------------
A Tanács 2380/91/ESZAK, EGK, Euratom rendelete

(1991. július 29.)

az Európai Közösségek tisztviselőinek és egyéb alkalmazottainak javadalmazására és nyugdíjára bizonyos tagállamokban alkalmazott súlyozások kiigazításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 3736/90/EGK, Euratom, ESZAK rendelettel [1] módosított, az Európai Közösségek tisztviselői személyzeti szabályzatáról és egyéb alkalmazottainak alkalmazási feltételeiről szóló 259/68/EGK, Euratom, ESZAK rendeletre [2] és különösen a személyzeti szabályzat 63., 64., 65. és 82. cikkére, valamint az alkalmazási feltételek 20. cikkének első albekezdésére és 64. cikkére,

tekintettel a Közösségek tisztviselői és egyéb alkalmazottai javadalmazásának kiigazítására alkalmazott módszer módosításáról szóló, 1981. december 15-i 81/1061/Euratom, ESZAK, EGK tanácsi határozatra [3],

tekintettel a Bizottság javaslatára,

mivel 1990 második felében lényegesen megnövekedtek a megélhetés költségei egyes tagállamokban, ahol a Közösség tisztviselői és egyéb alkalmazottai alkalmazásban állnak; mivel a 3736/90/Euratom, ESZAK, EGK rendelet szerint a tisztviselők és egyéb alkalmazottak javadalmazására és nyugdíjára vonatkozó súlyozásokat 1991. január 1-jei, valamint 1991. november 16-i hatállyal ki kell igazítani azon országokban, ahol a megélhetési költségek növekedése különösen magas volt,

ELFOGADTA EZT A RENDELETET:

1. cikk

(1) 1990. november 16-i hatállyal a következő országokban alkalmazott tisztviselők és egyéb alkalmazottak javadalmazására vonatkozó súlyozások:

Görögország: | 88,3 |

Portugália: | 90,3. |

(2) 1990. január 1-jei hatállyal a következő országokban vagy városokban alkalmazott tisztviselők és egyéb alkalmazottak javadalmazására vonatkozó súlyozások:

Egyesült Királyság (Culham kivételével): | 106.5 |

Culham: | 96,8 |

Spanyolország: | 114,0 |

Varese: | 109,6. |

(3) A nyugdíjakra vonatkozó súlyozásokat a személyzeti szabályzat 82. cikke (1) bekezdésének megfelelően kell meghatározni.

A 2175/88/ESZAK, EGK, Euratom rendelet [4] 3.–10. cikkét továbbra is alkalmazni kell.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. július 29-én.

a Tanács részéről

az elnök

H. Van Den Broek

[1] HL L 360., 1990.12.22., 1. o.

[2] HL L 56., 1968.3.4., 1. o.

[3] HL L 386., 1981.12.31., 6. o.

[4] HL L 191., 1988.7.22., 1. o.

--------------------------------------------------
A BIZOTTSÁG 2227/92/EGK RENDELETE

(1992. július 31.)

a kisüzemi gyapottermelőket érintő támogatási rendszer alkalmazására vonatkozó részletes szabályok megállapításáról szóló 2048/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a 2056/92/EGK rendelettel1 módosított, a kisüzemi gyapottermelőkre vonatkozó támogatási rendszer bevezetéséről szóló, 1990. április 27-i 1152/90/EGK tanácsi rendeletre2 és különösen annak 7. cikke (1) bekezdésére,

mivel a 2054/92/EGK rendelet kiterjesztette az 1152/90/EGK rendelettel bevezetett, a kisüzemi gyapottermelőkre vonatkozó támogatási rendszert az 1989/90 - 1991/92-es gazdasági évre; mivel a 3218/90/EGK rendelettel3 módosított 2048/90/EGK bizottsági rendeletben4 előírt részletes alkalmazási szabályok ezekre a gazdasági évekre korlátozódnak, mivel ezért ezt a korlátozást meg kell szüntetni;

mivel az e rendeletben előírt intézkedések összhangban vannak a Len- és Kenderpiaci Irányítóbizottság véleményével,

ELFOGADTA EZT A RENDELETET:

1. cikk

A 2048/90/EGK rendelet 6. cikke (1) bekezdésének első bekezdéséből az "1990/91-es és az 1991/1992-es gazdasági évre" szavakat el kell hagyni.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet az 1992/93-as gazdasági évtől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. július 31-én.

a Bizottság részéről

Ray MAC SHARRY

a Bizottság tagja

1 HL L 215., 1992.7.30., 13. o.

2 HL L 116., 1990.5.8., 1. o.

3 HL L 308., 1990.11.8., 20. o.

4 HL L 187., 1990.7.19., 29. o.
A Bizottság 3565/92/EGK rendelete

(1992. december 10.)

a selyemhernyókra nyújtott támogatásra vonatkozó részletes szabályokról szóló 1054/73/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2059/92/EGK rendelettel [1] módosított, a selyemhernyó-tenyésztés ösztönzésére szolgáló különleges intézkedések megállapításáról szóló, 1972. április 24-i 845/72/EGK tanácsi rendeletre [2] és különösen annak 2. cikke (5) bekezdésére,

mivel a 683/74/EGK rendelettel [3] módosított 1054/73/EGK bizottsági rendelet [4] 3. cikkének (1) bekezdése előírja különösen azt, hogy a selyemhernyó-tenyésztőknek minden évben legkésőbb november 30-ig be kell nyújtaniuk a támogatás iránti kérelmeiket, vagy a teljes támogatást elveszítik; mivel a fent említett támogatás iránti kérelmek beadási határidejének kismértékű túllépésével járó következményeket korlátozni kell, figyelembe véve mind az arányosság, mind a szóban forgó támogatási rendszer megfelelő működésének szükségességét;

mivel következésképpen a szóban forgó rendelkezéseket módosítani kell, és azok az érintett felek, akik egy meghatározott dátum előtt nyújtják be kérelmeiket, az intézkedésből az 1991/92-es gazdasági évtől jogosultak részesedni;

mivel az e rendeletben előírt intézkedések összhangban vannak a Len- és Kenderpiaci Irányítóbizottság véleményével,

ELFOGADTA EZT A RENDELETET:

1. cikk

Az 1054/73/EGK rendelet 3. cikke (1) bekezdésének helyébe a következő rendelkezés lép:

"(1) Támogatást azoknak a selyemhernyó-tenyésztőknek nyújtanak, akik – a vis maior esetének kivételével – minden évben legkésőbb november 30-ig benyújtják a kérelmeket.

Amennyiben azonban a támogatás iránti kérelmeket:

- legkésőbb ugyanazon év december 31-ig benyújtják, a támogatás kétharmada nyújtható,

- legkésőbb a következő év január 31-ig benyújtják, a támogatás egyharmada nyújtható.

A tenyésztők csak egy kérelmet nyújthatnak be."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet az 1991/92-es gazdasági évtől kell alkalmazni azon érintett felek esetében, akik 1993. március 1-je előtt benyújtják kérelmeiket, és akik az érintett tagállam számára kielégítő bizonyítékot szolgáltatnak arról, hogy elérték az 1054/73/EGK rendelet 2. cikkének b) pontjában említett minimális termelési mennyiséget.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 10-én.

a Bizottság részéről

Ray Mac Sharry

a Bizottság tagja

[1] HL L 215., 1992.7.30., 19. o.

[2] HL L 100., 1972.4.27., 1. o.

[3] HL L 83., 1974.3.28., 13. o.

[4] HL L 105., 1973.4.20., 4. o.

--------------------------------------------------
A Bizottság 3224/92/EGK rendelete

(1992. november 4.)

a fajtatiszta tenyészmarhák harmadik országból történő importjáról, az ezekre vonatkozó export-visszatérítésről, valamint az 1544/79/EGK rendelet hatályon kívül helyezéséről szóló 2342/92/EGK rendelet helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2066/92/EGK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 10. cikke (5) bekezdésére és 18. cikke (6) bekezdésére,

mivel a 2342/92/EGK bizottsági rendelet [3] megszigorította a harmadik országokból származó importokhoz alkalmazandó ellenőrzési rendelkezéseket és a fajtatiszta szarvasmarhák után járó export-visszatérítések megadását, és hatályon kívül helyezte az 1544/79/EGK rendeletet;

mivel egy ellenőrzés kimutatta, hogy a fenti rendelet német szövege nem egyezik meg a véleménynyilvánításra az irányítóbizottsággal közölt intézkedésekkel; mivel ebből következően a német szöveget teljes egészében újra nyilvánosságra kell hozni,

ELFOGADTA EZT A RENDELETET:

1. cikk

A német szöveg egyedül alkalmazható.

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet 1992. augusztus 17-étől alkalmazandó.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. november 4-én.

a Bizottság részéről

Ray Mac Sharry

a Bizottság tagja

[1] HL L 215., 1992.7.30., 49. o.

[2] HL L 148., 1968.6.28., 24. o.

[3] HL L 227., 1992.8.11., 12. o.

--------------------------------------------------
A Bizottság 2933/92/EGK rendelete

(1992. október 7.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA

tekintettel az Európai Gazdasági Közösséget létrehozó szerződésre,

tekintettel a legutóbb az 1039/92/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúra szerinti besorolása az említett táblázat 2. oszlopában feltüntetett KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. október 7-én.

a Bizottság részéről

Christiane Scrivener

a Bizottság tagja

[1] HL L 110., 1992.4.28., 42. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

1 | 2 | 3 |

Lemez vagy granulátum formátumú rágógumi alapanyagok, nagyrészt a következő összetétellel: különlegesen tisztított elasztomer polimerekgyantákfinomított viaszokehető zsírsavak glicerinésztereiásványi töltőanyagokantioxidánsokEzek a készítmények természetes emulgeálókat és természetes gumit is tartalmazhatnak. | 38239098 | A besorolást a Kombinált Nómenklatúra 1. és 6. általános értelmezési szabályában foglalt rendelkezések, valamint a 3823, 382390 és a 38239098 KN-kódok megfogalmazása határozza meg. |

--------------------------------------------------
A Tanács 3606/93/Euratom, ESZAK, EK rendelete

(1993. november 22.)

az Európai Közösségeket illető adó alkalmazása feltételeinek és eljárásának megállapításáról szóló 260/68/EGK, Euratom, ESZAK rendelet módosításáról

AZ EURÓPAI UNIÓ TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló szerződésre,

tekintettel az Európai Közösségek kiváltságairól és mentességeiről szóló jegyzőkönyvre, és különösen annak 13. és 23. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel indokolt az Európai Közösségeket illető adó alkalmazását kiterjeszteni, összhangban a 260/68/EGK, Euratom, ESZAK rendeletben [3] megállapított feltételekkel és eljárással az Európai Monetáris Intézet elnökének és tanácsa tagjainak, valamint az Intézet alkalmazottainak illetményére, bérére és tiszteletdíjára,

ELFOGADTA EZT A RENDELETET:

1. cikk

"12a. cikk

A rendelet hatálya az Európai Monetáris Intézet elnökére, tanácsának valamennyi tagjára, valamint az Intézet alkalmazottaira és az általuk fizetett nyugdíjaknak azon kedvezményezetteire terjed ki, akik a Tanács által meghatározott kategóriákba tartoznak a kiváltságokról és mentességekről szóló jegyzőkönyv 16. cikke első bekezdésének alkalmazásában, az Intézet által kifizetett illetmények, bérek és tiszteletdíjak, valamint rokkantsági, öregségi és özvegyi nyugdíjak tekintetében."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. november 22-én.

a Tanács részéről

az elnök

Ph. Maystadt

[1] HL C 324., 1993.12.1., 13. o.

[2] HL C 329., 1993.12.6.

[3] HL L 56., 1968.3.4., 8. o. A Legutóbb a 3761/92/EGK-Euratom-ESZAK rendelettel (HL L 383., 1992.12.29., 1. o.) Módosított Rendelet.

--------------------------------------------------
A Bizottság 3499/93/EK rendelete

(1993. december 20.)

a 2019/93/EGK tanácsi rendeletnek a hagyományos olívatermelő területeken található olajfaligetek gondozása tekintetében történő alkalmazása részletes szabályainak megállapításáról szóló 2837/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az egyes mezőgazdasági termékek vonatkozásában a kisebb égei-tengeri szigetek javára hozott egyedi intézkedésekről szóló, 1993. július 19-i 2019/93/EGK tanácsi rendeletre és különösen annak 11. cikke (2) bekezdésére [1],

mivel a 2837/93/EGK bizottsági rendelet [2] részletes szabályokat állapít meg a kisebb égei-tengeri szigetek olajfaligeteinek gondozásához segítséget nyújtó támogatási rendszer végrehajtására, továbbá rendelkezik az ellenőrzésről és a szankciókról;

mivel a támogatás megadásához szükséges feltételek betartását az 1993-as évet illetően meghatározott időn belül, de legkésőbb 1993. december 31-ig el kell végezni;

mivel, tekintettel az égei-tengeri szigetek földrajzi elhelyezkedésére és az új támogatási rendszer bevezetésével kapcsolatos nehézségekre, meg kell hosszabbítani a kifizetés végső határidejét, hogy a szükséges intézkedéseket végre lehessen hajtani;

mivel az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2837/93/EGK bizottsági rendelet a következőképpen módosul:

1. A 2. cikk (1) bekezdésének második albekezdésében az "1993. december 31-ig" helyébe "1994. január 31-ig" lép;

2. A 5. cikk utolsó albekezdésében az "1994. február 28-ig" helyébe "1994. március 31-ig" lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. december 20-án.

a Bizottság részéről

René Steichen

a Bizottság tagja

[1] HL L 184., 1993.7.27., 1. o.

[2] HL L 260., 1993.10.19., 5. o.

--------------------------------------------------
A Tanács 741/93/EGK rendelete

(1993. március 17.)

Portugáliában a közös intervenciós árnak az olívaolajra való alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre,

tekintettel Spanyolország és Portugália csatlakozási okmányára és különösen annak 234. cikke (3) bekezdésére,

tekintettel a Bizottság javaslatára,

tekintettel az Európai Parlament véleményére [1],

mivel az egységes piac megteremtése érdekében kívánatos, hogy minden kereskedelmi akadály elháruljon, nem csupán a Közösséget 1985. december 31-én alkotó tagállamok között, hanem – amennyire lehetséges – a fenti és az új tagállamok között is;

mivel a csatlakozási okmány szerint a portugál olívaolaj árnak a közös árhoz való hozzáigazítását fokozatosan kell megvalósítani az 1995/96. gazdasági év kezdetéig; mivel eddig az időpontig alkalmazni kell a csatlakozási kompenzációs összegeket a fenti országok és a többi tagállam közötti kereskedelemben;

mivel azonban a termelési támogatásnak és fogyasztási támogatásnak a csatlakozási okmányban megállapított szinten tartása mellett az olívaolaj-ágazatban az árak, támogatások és a támogatás visszatartandó százalékos arányának az 1992/93. gazdasági évre történő rögzítéséről szóló, 1992. június 30-i 2047/92/EGK tanácsi rendeletben [2] előírt újra-kiegyenlítés figyelembevételével várható, hogy a portugál ár korábban hozzáigazodik az egységes árhoz,

ELFOGADTA EZT A RENDELETET:

1. cikk

A közös intervenciós árat alkalmazni kell Portugáliában.

2. cikk

A csatlakozási okmány 290. cikkében meghatározott rendelkezésekről az e rendelet rendelkezéseire történő zökkenőmentes átállás biztosításához, és különösen a Portugália és a többi tagállam közötti rendes kereskedelmi forgalom torzulásának megelőzéséhez szükséges átmeneti intézkedéseket a 136/66/EGK rendelet [3] 38. cikkében megállapított eljárásnak megfelelően fogadják el.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. március 17-én.

a Tanács részéről

az elnök

B. Westh

[1] HL C 21., 1993.1.25.

[2] HL L 215., 1992.7.30., 3. o.

[3] HL 172., 1966.9.30., 3025. o. A legutóbb a 2046/92 rendelettel (HL L 215., 1992.7.30., 1. o.) módosított rendelet.

--------------------------------------------------